**Josefina Faen-Faen Ling Ling**, nada en Barcelona. É unha astrónoma, profesora e investigadora da Universidade de Santiago de Compostela e do Observatorio Astronómico Ramón María Aller. No ano 2014 recibiu o Premio Edmond Girard, concedido pola Sociedade Astronómica de Francia.

Traxectoria
-----------

Josefina Ling estudou o primeiro ciclo da licenciatura en Matemáticas na Universidade Autónoma de Madrid e logo decidiu trasladarse á Universidade Complutense de Madrid para estudar a especialidade de Astronomía, Mecánica e Xeodesia. Posteriormente en 1983 trasladouse a Santiago de Compostela, realizando o doutoramento na Universidade de Santiago de Compostela (USC). 

É profesora titular da área de Astronomía e Astrofísica no departamento de Matemática Aplicada da USC, e traballa como investigadora e divulgadora no Observatorio Astronómico R. M. Aller. Tamén foi secretaria do equipo de goberno da Facultade de Matemáticas desde 2009 até 2017. 

A súa investigación céntrase nos Sistemas Estelares Dobres e Múltiples, na mecánica celeste e na contaminación luminosa. Ten participado en numerosas campañas de observación astronómica, en diferentes observatorios internacionais, para a obtención posicións relativas destes astros utilizando técnicas micrométricas e de interferometría speckle. No transcurso dunha delas descubriu a estrela dobre, LING 1, situada na constelación de Cassiopeia. É membro da Comisión G1da Unión Astronómica Internacional e asesora científica da Sociedade Astronómica de Francia.

Pertence á Comisión Muller e Astronomía da Sociedade Española de Astronomía, e desenvolve unha importante actividade divulgadora, participando en actividades para fomentar as vocacións femininas en ciencias como *Unha enxeñeira ou científica en cada cole*. Foi comisaria, xunto con Eulalia Pérez Sedeño, da exposición "Con A de Astrónomas", e coordinou o calendario "Astrónomas que fixeron historia". É unha das científicas da axenda feminista 2016 do Observatorio da Mariña pola Igualdade e do proxecto *Donas do código*.

Recoñecementos
--------------

En 2010 recibiu o I premio á Introdución da Perspectiva de Xénero na Docencia da USC, e en 2014 o premio Edmond Girad da Sociedade Astronómica de Francia.

Notas
-----

1. 1 2 3  "Comisión Mujer y Astronomía. Sociedad española de astronomía". *www.sea-astronomia.es*. Consultado o 2020-08-21.
2. ↑  "El universo busca la conciliación". *Agencia SINC* (en castelán). Consultado o 2020-08-21.
3. ↑  "«Me emociona una lluvia de estrellas»". *La Voz de Galicia* (en castelán). 2000-12-07. Consultado o 2020-08-21.
4. 1 2  "Axenda Feminista 2016: Científicas Galegas. Observatorio da Mariña pola Igualdade". Consultado o 2020-08-21.
5. ↑  "Josefina Ling: "El 70 % de las estrellas de nuestra Galaxia son dobles"". *UNE*. Arquivado dende o orixinal o 27 de decembro de 2017. Consultado o 2020-08-21.
6. ↑  "Entrevista a Josefina Ling en El Correo Gallego" (PDF). *USC*. Consultado o 21-8-2020.
7. ↑  "Unha enxeñeira ou científica en cada cole - - USC". *www.usc.gal*. Consultado o 2020-08-21.
8. ↑  "Con A de astrónomas". *Mujeres con ciencia* (en castelán). 2014-05-20. Consultado o 2020-08-21.
9. ↑  "Calendario astrónomas que hicieron historia" (PDF). *SEA*. Consultado o 21-8-2020.
10. ↑  "DONAS DO CÓDIGO 2017-2018.". *www.edu.xunta.gal*. Consultado o 2020-08-21.
11. ↑  "Ling y Muñoz Abeledo, premiadas por la USC". *www.elcorreogallego.es* (en castelán). Consultado o 2020-08-21.

Véxase tamén
------------

### Ligazóns externas

* Mulleres ninguneadas na Ciencia no programa Vivir Aquí da TVG

* Biografía na exposición Astrónomas

|  |  |
| --- | --- |
| Control de autoridades | 
* Wd: Q98545290
* Dialnet: 2623430
* ORCID: 0000-0003-1554-9461
* Scopus: 55249299600

 |